ET Euroopa Liidu Teataja C 118/5

Euroopa Kohtu (viies koda) 1. märtsi 2012. aasta otsus (Tribunal Supremo — Hispaania eelotsusetaotlus) — Asociación para la Calidad de los Forjados (Ascafor), Asociación de Importadores y Distribuidores de Acero para la Construcción (Asidac) versus Administración del Estado jt

(Kohtuasi C-484/10) (1)

(Kaupade vaba liikumine - Koguselised piirangud ja samaväärse toimega meetmed - Direktiiv 89/106/EMÜ - Ehitustooted - Ühtlustamata standardid - Kvaliteedimärgised - Sertifitseerimisasutustele kehtivad nõuded)

2012/C 118/07

Kohtumenetluse keel: hispaania

Eelotsusetaotluse esitanud kohus

Tribunal Supremo

Põhikohtuasja pooled

Hagejad: Asociación para la Calidad de los Forjados (Ascafor), Asociación de Importadores y Distribuidores de Acero para la Construcción (Asidac)

Kostjad: Administración del Estado, Calidad Siderúrgica SL, Colegio de Ingenieros Técnicos Industriales, Asociación Española de Normalización y Certificación (AENOR), Consejo General de Colegios Oficiales de Aparejadores y Arquitectos Técnicos, Asociación de Investigación de las Industrias de la Construcción (Aidico) Instituto Tecnológico de la Construcción, Asociación Nacional Española de Fabricantes de Hormigón Preparado (Anefhop), Ferrovial Agromán SA, Agrupación de Fabricantes de Cemento de España (Oficemen), Asociación de Aceros Corrugados Reglamentarios y su Tecnología y Calidad (Acerteq)

Ese

Eelotsusetaotlus — Tribunal Supremo — EÜ artiklite 28 ja 30 (nüüd ELTL artiklid 34 ja 36) tõlgendamine — Ehitustooted — Tooted, mis ei vasta ühtlustatud standarditele, mille näeb ette 21. detsembri 1989. aasta direktiiv 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (EÜT L 1989, L 40, lk 12; ELT eriväljaanne 13/09, lk 296) — Turuleviimine, mille tingimuseks on kõrgemat kvaliteeti näitava sertifikaadi olemasolu või sellise sertifikaadi olemasolu, mis on väljastatud vastavalt meetoditele, mille tingimused vastavad siseriiklike ametiasutuste poolt võrdväärseks tunnustatud meetodite tingimustele, või nende tingimuste eelnev tunnustamine, kuigi sertifikaat on päritoluliikmesriigis juba saadud

Resolutsioon

ELTL artikleid 34 ja 36 tuleb tõlgendada nii, et kuninga 18. juuli 2008. aasta dekreediga 1247/2008 heaks kiidetud ehitusbetooni eeskirja (EHE-08) artiklis 81 ette nähtud nõuded koostoimes selle eeskirja lisaga nr 19, mis kehtivad muudes liikmesriikides kui Hispaania Kuningriigis väljastatud betooni sarrustamisterase kvaliteeditaset tõendavate sertifikaatide ametliku tunnustamise suhtes, takistavad kaupade vaba liikumist. Sellist takistust võib põhjendada inimeste tervise ja elu kaitse eesmärk niivõrd, kuivõrd ettenähtud nõuded ei ületa betooni sarrustamisterase kasutamise suhtes Hispaanias kehtivaid miinimumtingimusi. Sel juhul tuleb eelotsusetaotluse esitanud kohtul kontrollida — kui kvaliteedisertifikaati väljastav üksus, keda tuleb Hispaanias ametlikult tunnustada, on nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta (muudetud nõukogu 22. juuli 1993. aasta direktiiviga 93/68/EMÜ) tähenduses tunnustatud asutus —, millised asjaomased nõuded ületavad inimeste tervise ja elu kaitse eesmärgi saavutamiseks vajalikku.

(1) ELT C 346, 18.12.2010.